Diari Oficial de la Generalitat Valenciana


Sumari del DOGV 3297, del 30-07-1998 (1998/6043)

Bases que han de regir el procés selectiu de un lloc d'oficial de primera d'obrer (servei: Brigada) de la plantilla de personal laboral.
----------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6043


Data del document
:   01-07-1998

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * concurs administratiu
    * administració local

Bases que han de regir el procés selectiu de un lloc d'oficial de primera d'obrer (servei: Brigada) de la plantilla de personal laboral. [1998/C6043]
  
El Ple de l'Ajuntament, en sessió celebrada el dia 30 de juny de 1998, aprovà les bases que regiran els processos selectius per a la provisió de diferents llocs de treball.
  
Havent-se aprovat l'oferta de treball públic per al 1998 per acord plenari de data 24 de febrer de 1998 i figurant com a vacant una plaça d'oficial de primera d'obrer (servei: Brigada), el Ple acorda:
  
Aprovar les bases específiques que regiran el procés selectiu d'un lloc d'oficial de primera d'obrer (servei: Brigada) de la plantilla de personal laboral.
  
Per allò no previst en les presents bases s'aplicaran les bases generals de l'Ajuntament d'Aldaia publicades en el Butlletí Oficial de la Província de 13 de juny de 1995.
  
Aldaia, 1 de juliol de 1998.- L'alcaldessa: Desamparados Navarro Prósper.
  
Bases específiques que han de regir el procés selectiu d'un lloc d'oficial de primera d'obrer (servei: Brigada) de la plantilla de personal laboral.
  
Denominació: oficial de primera d'obrer.
  
Nombre de places: 1
  
Naturalesa: laboral.
  
Grup: D
  
Retribucions: segons conveni.
  
Titulació exigida: graduat escolar, FP-I o equivalent.
  
Formació addicional: no se n'estableix.
  
Dedicació: 100%.
  
Sistema selectiu: concurs oposició .
  
Drets d'examen: 1.500 pessetes (fent extensiu en aquest Ajuntament allò previst en la Llei 66/1997, de 30 de desembre, de Mesures Fiscals, Administratives i de l'Ordre Social) que es pagaran en Bancaixa, entitat 2077, oficina 0130, número de compte 552.1232357.
  
Assessors especialistes del tribunal: els establirà oportunament el tribunal.
  
Fase prèvia: obligatòria i eliminatòria.
  
Abans de començar les proves de coneixements del temari es practicarà un exercici o prova psicotècnica aptitudinal i de personalitat, amb la qualificació d'apte o no apte.
  
Fase d'oposició:
  
Exercicis obligatoris i eliminatoris:
  
- Primer exercici: instrumental.
  
Consistirà en la realització pràctica d'una o diverses activitats pròpies de les funciones del lloc de treball.
  
- Segon exercici: preguntes breus.
  
Consistirà en la contestació per escrit d'almenys 20 preguntes breus, que versaran sobre el temari annex, en un temps màxim de dues hores.
  
- Tercer exercici: entrevista.
  
Es realitzarà una entrevista personal davant del tribunal sobre els coneixements específics del temari annex. Es valorarà la claredat d'idees, la facilitat d'expressió verbal i el coneixement sobre els temes exposats.
  
Exercici obligatori i no eliminatori:
  
- Quart exercici: valencià
  
Consistirà en la traducció d'un text del valencià al castellà i un altre del castellà al valencià proposat pel tribunal. La durada d'aquest exercici serà d'una hora. Posteriorment, el Tribunal mantindrà una entrevista en valencià a l'objecte d'avaluar el coneixement oral.
  
Fase de concurs:
  
Finalitzada la fase d'oposició es procedirà a realitzar el concurs entre els aspirants que hagen superat les proves. La valoració del concurs s'atindrà als apartats de mèrits que s'indiquen amb la qualificació màxima obtenible en cadascun d'ells. Aquests es corresponen, pel que fa al seu número d'identificació i manera de quantificació, amb allò previst a l'apartat 9.2.4 de les bases generals (Butlletí Oficial de la Província número 139, del 31 de juny de 1995).
  
Apartat de mèrits Puntuació màxima obtenible
  
I. Experiència 5 punts
  
III. Idoneïtat 3 punts
  
VI. Coneixements de valencià 2 punts
  
La qualificació màxima obtenible no podrà superar els 10 punts.
  
Qualificació dels exercicis:
  
El primer, segon i tercer exercici seran qualificats de 0 a 10 punts, respectivament. L'aspirant que no obtinga la puntuació mínima de 5 punts quedarà automàticament eliminat.
  
El quart exercici serà qualificat de 0 a 2 punts.
  
La qualificació definitiva serà la suma de les qualificacions obtingudes en tots els exercicis.
  
El nombre d'aspirants que podran ser declarats aprovats, ordenats per ordre decreixent de puntuació, no podrà superar el nombre de vacants convocades.
  
Temari:
  
Grup I. Matèries comuns.
  
Tema 01 . La Constitució Espanyola de 1978. Drets i deures fonamentals dels espanyols.
  
Tema 02. L'Estatut d'Autonomia de la Comunitat Valenciana. Òrgans de govern. Competències.
  
Tema 03. Principis generals del procediment administratiu.
  
Tema 04. La funció pública local. El municipi. L'organització municipal. Òrgans de govern municipals. Funcionament. Competències.
  
Tema 05. El personal al servei de l'administració local. Drets i deures.
  
Tema 06. Els pressupostos municipals.
  
Grup II. Matèries específiques.
  
En tots els temes es troba implícit, els coneixements generals, la interpretació de plans, nivells i replantejaments.
  
Tema 07. Excavacions i desmunts.
  
Tema 08. Cimentacions.
  
Tema 09. Sanejament horitzontal.
  
Tema 10. Estructures.
  
Tema 11. Estructures porticades.
  
Tema 12. Entramats de forjat.
  
Tema 13. Elements de fàbrica d'obra.
  
Tema 14. Sanejament vertical.
  
Tema 15. Instal·lacions de llanterneria i electricitat en instal·lacions urbanes.
  
Tema 16. Revestiments continus.
  
Tema 17. Aplacats i enrajolats.
  
Tema 18. Soleres, enllosats i paviments.
  
Tema 19. Cobertes.